Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 690

h) Mûvészeti szolgáltatásszervezõ A tevékenység leírása: A mûvészeti szolgáltatásszervezõ kulturális, közmûvelõdési és mûvészeti intézményekben, alapítványoknál, egyesületeknél, nonprofit intézményeknél és kulturális szolgáltatásokat nyújtó vállalatoknál, vállalkozásoknál tevékenykedik. Munkája közremûködés a propaganda-, reklám- és hirdetési munkákban, adatgyûjtés, feldolgozás és nyilvántartás adott mûvészeti terület jellemzõirõl, kisebb részprogramok önálló elõkészítése, lebonyolítása, marketing és kapcsolatszervezés, kapcsolat építése, tartása a közönséggel, a mûvészeti szolgáltatások vásárlóival, a sajtóval, a médiumokkal, a szakmai szervezetekkel, társintézményekkel, a támogatókkal, szponzorokkal, a nemzetközi intézményekkel, szervezetekkel. Költségkalkulációval segíti a tevékenység-intézményszervezet költségvetésének elkészítését és végrehajtását, részt vesz a mûvészeti szolgáltatás, program vagy project pénzalapjainak elõteremtésében. Napi ügyviteli (iktatás, levelezés stb.) munkákat lát el, dokumentációt vezet szakterületérõl, a speciális mûvészeti kínálatokról, lehetõségekrõl, igényekrõl. A mûvészeti szolgáltatásszervezõ mûvekkel, alkotókkal, érdeklõdõ emberekkel foglalkozik, személyisége, aktivitása, pontossága és életvitele meghatározza munkája eredményességét. Szakmai követelmények: Ismerje — a mûvészetfogyasztók szokásait és értékválasztásait, — a mûvészeti értékeket, közvetítési, terjesztési feladatait a piacorientált társadalmi és gazdasági viszonyok között. Legyen képes — közvetíteni a kultúra és a mûvészetek eredményeit a közönség, a fogyasztók felé, — feltárni a mûvészetek finanszírozási lehetõségeit, — biztosítani az anyagi, dologi és szellemi feltételeket, — elõsegíteni a mûvészeti lehetõségek, eredmények, alkotások alkalmazását a gazdasági élet különféle területein és az emberek hétköznapi életében, — ismertetni a magyar szellemi élet eredményeit külföldön, illetve a külföldi szellemi eredményeket idehaza, — alkalmazni a mûvészeti alkotások közvetítésének gazdasági és jogszabályi feltételeit.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes